# Zásady pre prijímanie darov

|  |  |  |  |
| --- | --- | --- | --- |
| Verzia | 01 | Platná od | 01.07.2022 |
| Revízia | 01 | Platná od | 01.07.2022 |
| Počet výtlačkov | 07 | Registratúrna značka | AG\_S.02 |
| Výtlačok číslo | 01 |  |  |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno  | Darina Bzdylová | Mgr. Anna Kocifajová | PhDr. Lenka Taranová |
| Funkcia | vedúca EÚ a správy majetku | manažér kvality | riaditeľka CSS Kamence |
| Dátum | 01.07.2022 | 01.07.2022 | 01.07.2022 |
| Podpis |  |  |  |

1. Účel smernice
	1. Tento dokument popisuje zásady pre prijímanie darov v CSS Kamence (ďalej len „CSS“) a to v zmysle príslušných ustanovení Občianskeho zákonníka. Zároveň upravuje postup podľa kritéria 4.4. podmienok kvality, prílohy č. 2 zákona č. 448/2008 Z. z. o sociálnych službách a o zmene a doplnení zákona č. 445/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“).
	2. Jej účelom je zabezpečenie transparentnosti pri procese prijímania, prehľadu o poskytnutých daroch ako aj účelnosti použitia darovaných prostriedkov.
2. Rozsah platnosti a zodpovednosť
	1. Tento dokument platí pre všetkých zamestnancov CSS.
	2. Za spracovanie tejto smernice je zodpovedná vedúca EÚ a správy majetku, za pripomienkovanie, vydanie, zmenové konanie, archiváciu a likvidáciu tohto dokumentu je zodpovedná manažérka kvality. Za jeho schválenie a oboznámenie pracovníkov zariadenia s jeho obsahom je zodpovedná riaditeľka.
	3. Každý zamestnanec, ktorý zistí v tejto smernici chybu, je povinný o nej informovať manažéra kvality.
3. Pojmy
	1. Darca je fyzická alebo právnická osoba, ktorá poskytuje CSS finančné prostriedky v zmysle §71 ods. 1 písm. c) Zákona č. 448/2008 Z. z. o sociálnych službách, alebo poskytuje vecný dar na základe písomnej darovacej zmluvy. Darcom v podmienkach CSS môže byť akákoľvek fyzická alebo právnická osoba, ktorá prejaví záujem poskytnúť dar.
	2. Klient je prijímateľ sociálnej služby v zmysle zákona o sociálnych službách.
	3. Zamestnanec je fyzická osoba v pracovnom pomere s CSS. Zároveň je ním myslená aj fyzická osoba, ktorá vykonáva v CSS dobrovoľnícku činnosť na základe osobitného zákona.
4. Základné princípy pri darovaní
	1. Dar je výslovne dobrovoľná záležitosť. Poskytnutie, či neposkytnutie daru klientom alebo v jeho mene alebo jeho príbuzným či známym, neovplyvňuje vzťah zamestnancov CSS ku klientovi a nezakladá nárok klienta na zvýhodňovanie pri poskytovaní služieb.
	2. Poskytnutím daru nemožno podmieniť prijatie klienta do CSS.
	3. Je zakázané prijať dar od klienta alebo v jeho mene alebo od jeho príbuzného alebo známeho pred uzatvorením zmluvy o poskytovaní sociálnej služby alebo v deň jej uzatvorenia.
	4. Žiadny zamestnanec nesmie žiadať od klientov alebo ich príbuzných žiadny sponzorský dar za starostlivosť, ktorá je v pracovnej náplni zamestnanca alebo za služby, ktoré je CSS povinné poskytovať klientom na základe uzatvorenej zmluvy o poskytovaní sociálnej služby.
	5. Prijaté dary slúžia k zvýšeniu kvality života klientov alebo k zabezpečeniu neformálnych podujatí na ktorých sa zúčastňujú klienti.
	6. Darovaním vzniká právny vzťah medzi darcom a CSS ako obdarovaným a to na základe darovacej zmluvy, s výnimkou darov malej hodnoty popísaných v tejto smernici alebo darov vyrobených klientmi.
	7. U tých klientov, ktorým je CSS súdom ustanoveným opatrovníkom, nesmie navrhnúť súdu uvoľnenie finančných prostriedkov na sponzorský dar pre CSS.
5. Osobné dary od klientov zamestnancom a dary nízkej hodnoty
	1. Pokiaľ sa klient alebo jeho rodinný príslušník na základe svojho uváženia rozhodne, že chce niektorému zamestnancovi poďakovať formou vecného daru, môže tento zamestnanec dar prevziať v prípade že sa jedná o vlastný výrobok klienta alebo sa jedná o zakúpený dar ako napríklad kvety, bonboniéra, spomienkový predmet z dovolenky, fotografie, knihy a pod. iba v prípade, že hodnota daru nepresiahla 10 €.
	2. Je zakázané prijímať od klientov finančné dary akejkoľvek hodnoty a alkohol.
	3. Dary vyššej hodnoty alebo iné dary ako vyššie uvedené, oznámi zamestnanec vedúcej úseku a spoločne s ním a klientom, prípadne rodinným príslušníkom určí, či sa jedná o dar, ktorý môže zamestnanec prijať. Vedúca úseku o tejto skutočnosti vykoná zápis, ktorý vloží do osobného spisu klienta.
	4. V prípade neprítomnosti vedúcej úseku zamestnanec po dohode s riaditeľkou alebo jej zástupkyňou posúdi, či je vhodné prijať alebo odmietnuť osobný dar od klienta alebo jeho príbuzných. Zároveň sa s darcom dohodne na spôsobe spísania sponzorskej zmluvy, prípadne odovzdaní daru.
	5. Za dar na účely tejto smernice sa nepovažujú vzorky tovarov. Vzorky preberá riaditeľka, v prípade jej neprítomnosti poverený zástupca . Vzorky sa používajú v prospech prevádzky zariadenia.
6. Postup pri darovaní a evidencia
	1. Sponzorské dary pre CSS sa poskytujú na základe darovacích zmlúv, ktoré je za CSS oprávnená uzatvárať riaditeľka. Darovacia zmluva je písomná.
	2. Rokovanie o sponzorských daroch vedie riaditeľka. Rokovanie spočíva v oboznámení potenciálneho darcu s možnosťou darovania finančného alebo vecného daru a oboznámení ho s účelom, na aký by bol dar použitý, ak účel sám neuvedie. Pri tomto rokovaní musí byť potenciálny darca oboznámený s ustanoveniami bodu 4 tejto smernice.
	3. V prípade, že sú zamestnanci kontaktovaní potenciálnym darcom, sú povinní túto skutočnosť oznámiť riaditeľke a potenciálneho darcu odkázať na riaditeľku.
	4. V záujme zabezpečenia transparentnosti a zamedzeniu vzniku konfliktu záujmov zabezpečí riaditeľka, aby pri rokovaní o poskytnutí daru bol prítomný minimálne ešte jeden zamestnanec.
	5. Riaditeľka spíše s darcom darovaciu zmluvu v dvoch origináloch, jeden pre darcu, jeden pre CSS. Identifikačné údaje darcu uvedie podľa predtlače, v závislosti od toho, či ide o fyzickú alebo právnickú osobu. V prípade že riaditeľka nie je prítomná a darca prejaví vôľu poskytnúť dar, kompetencie riaditeľka preberá jej poverený zástupca.
	6. Ak darca neuvedie účel, na ktorý sa dar poskytuje, uvedie sa do darovacej zmluvy „na zlepšenie podmienok poskytovania sociálnych služieb v tomto zariadení sociálnych služieb“.
	7. V situácii, keď si darca praje zostať v anonymite, riaditeľka alebo iná kompetentná osoba jeho prianie rešpektujú a namiesto identifikačných údajov na darovacej zmluve sa uvedie: „darca si praje zostať v anonymite“.
	8. CSS akceptuje aj iné typy darovacích zmlúv, ktoré predložia priamo darcovia, za predpokladu, že obsahovo korešpondujú s obvyklým obsahom darovacej zmluvy CSS.
	9. Oprávnenie na preberanie daru má riaditeľka. V záujme zachovania transparentnosti a legitímnosti procesu odovzdania daru preferuje CSS možnosť prijatia finančného daru formou bezhotovostnou a to na účet Dary a granty, vedeného v ŠP a účtuje sa v súlade s účtovou osnovou zápisom. V prípade že forma uvedená v predchádzajúcom odstavci darcovi nevyhovuje, je možné darované financie prevziať aj v hotovosti do pokladne za prítomnosti ďalšieho pracovníka. Takáto hotovosť sa následne vloží na účet CSS Dary a granty.
	10. Dokladom o prevzatí peňažného daru obdarovaným je pokladničný doklad, ktorého kópiu obdrží darca.
	11. Pokiaľ je prijatý vecný dar trvalej hodnoty, určený pre CSS, je zaevidovaný v súlade s vnútornými predpismi o účtovaní a evidencii majetku.
	12. Pri vecných daroch na okamžitú spotrebu (potraviny, suroviny na výrobu pohostenia, darčeky do súťaže o ceny a pod.) sa vykoná zápis v operatívnej evidencii, v ktorej je vyznačený dátum prijatia, darca, číslo darovacej zmluvy, predmetný dar a účel darovania, dátum spotreby. Táto evidencia je vedená samostatne a vedie ju príslušný vedúci úseku.
	13. Pokiaľ sú predmetom daru potraviny, ktoré sú prijaté na sklad, je na základe zmluvy vystavená príjemka.
	14. Na darovacej zmluve pri vecnom dare si darca určí cenu daru. V prípade že tak neurobí, alebo je cena stanovená nereálne, riaditeľka zvolá oceňovaciu komisiu, ktorá cenu stanoví. Po stanovení ceny vecného daru oceňovacou komisiou sa vecný dar  zaeviduje do príslušnej evidencie majetku, do skladu alebo do spotreby.
	15. Rokovanie o poskytnutí daru a jeho prijímanie, ktoré zrealizuje spôsobmi popísanými v tejto smernici sa nepovažuje za porušenie zákazu uvedeného v § 8 ods. 2, písm. c) zákona č. 552/2003 Z. z.
	16. Pri evidencii a účtovaní darov sa postupuje podľa všeobecne záväzných účtovných predpisov v nadväznosti na smernicu o vedení účtovníctva, smernicu o obehu účtovných dokladov a smernicu o finančnej kontrole.
	17. Darovacie zmluvy sú evidované na ekonomickom úseku pri centrálnej evidencii zmlúv..
7. Zmena vlastníctva pri darovaní
	1. Darca nemôže venovať vec, ku ktorej nemá vlastnícke právo. Pri darovaní dochádza k zmene vlastníka. Vec prechádza z vlastníctva darcu do vlastníctva CSS uzatvorením darovacej zmluvy, podpísanej oboma zmluvnými stranami.
	2. Darovacia zmluva nadobúda platnosť deň po jej zverejnení na webovom sídle CSS.
	3. Pri nehnuteľnostiach nadobúda CSS vlastníctvo k darovanej nehnuteľnosti vkladom do katastra nehnuteľností.
	4. Ak má dar vady, na ktoré nebolo CSS upozornené, môže byť dar vrátený najneskôr do 3 rokov od ich zistenia.
8. Používanie darov a informovanie
	1. Sponzorské dary sa môžu využívať len podľa želania darcu na účel, ktorý je uvedený v darovacej zmluve. Predmetom daru môže byť hnuteľná, nehnuteľná vec alebo iné majetkové hodnoty.
	2. Ak účel daru určí CSS, súhlas na použitie finančných prostriedkov zo sponzorského účtu alebo vecných darov dáva riaditeľka. Požiadavky na čerpanie finančných prostriedkov predkladajú riaditeľke vedúci zamestnanci a vlastníci procesov osobne, ostatní zamestnanci prostredníctvom svojich nadriadených.
	3. Spôsob použitia finančných prostriedkov môžu navrhnúť taktiež klienti na spoločných schôdzach. V takom prípade taktiež o použití darov rozhoduje riaditeľka, pričom predložené požiadavky od klientov predloží na prerokovanie na porade interdisciplinárneho tímu.
	4. Klienti sú informovaní o stave a čerpaní sponzorského účtu. Správa o stave a čerpaní zo sponzorského účtu sa predkladá jedenkrát za rok a to v januári za celý uplynulý rok na spoločnej schôdzi obyvateľov.
	5. Verejnosť je o prijatých a použitých darov informovaná prostredníctvom výročnej správy napísanej, schválenej a zverejnenej podľa postupu uvedenom v Príručke implementácie podmienok kvality, kritérium 4.3.
	6. Darca je o použití daru osobitne informovaný len ak je takáto povinnosť súčasťou textu darovacej zmluvy.
9. Odmietnutie daru
	1. Darca pôsobí v oblasti a vykonáva aktivity spojené s násilím a potlačovaním ľudských práv a slobôd.
	2. Ide o materiálne vybavenie alebo služby, ktoré nie sú v súlade s potrebami zariadenia a s poskytovaním služieb v CSS.
	3. Prijatie daru obmedzuje rozsah a obsah sociálnej služby poskytovanie iným prijímateľom sociálnej služby.
	4. Prijatie daru obmedzuje práva prijímateľa sociálnej služby.
	5. Prijatie daru spôsobí neprimeraný nadštandard jednotlivca alebo skupiny prijímateľov a vytvára tak kategórie prijímateľov sociálnej služby
10. **Záverečné ustanovenia**

10.1.Táto smernica nadobúda účinnosť dňom 1.07.2022.

Prílohy

Príloha č.01 Pripomienkové konanie k dokumentu

Príloha č.02 Oboznámenie pracovníkov s dokumentom

Príloha č.03 Darovacia zmluva [vzor]

Príloha č.4 Zmenový list

Príloha č.5 Evidencia zmenových listov

Rozdeľovník

|  |  |  |  |
| --- | --- | --- | --- |
| **Výtlačok** | **Miesto** | **Dátum prevzatia** | **Podpis** |
| Originál č. 1 | Manažér kvality | 01.07.2022 |  |
| Originál č. 2 | Riaditeľka CSS Kamence | 01.07.2022 |  |
| Originál č. 3 | Pracovisko Litovelská | 01.07.2022 |  |
| Originál č. 4 | Ekonomický úsek | 01.07.2022 |  |
| Originál č. 5 | Sociálny úsek | 01.07.2022 |  |
| Originál č. 6 | Zdravotný úsek | 01.07.2022 |  |
| Original č. 7 | Stravovací úsek | 01.07.2022 |  |

 Príloha č.1

**Pripomienkové konanie k dokumentu**

|  |  |  |
| --- | --- | --- |
| Dátum a meno pracovníka | Obsah pripomienky | Akceptovaná ÁNO- NIEzdôvodnenie |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

 Príloha č.2

Oboznámenie pracovníkov s dokumentom

###### Záznam o oboznámení pracovníkov

Svojím podpisom potvrdzujem, že dokument som preštudoval a vyhlasujem, že pri práci budem postupovať v súlade so zásadami uvedenými v tomto dokumente.

Uvedomujem si následky, ktoré pre mňa vyplývajú z neplnenia si pracovných povinností, ktoré mi tento dokument ukladá.

|  |  |  |  |
| --- | --- | --- | --- |
| Meno pracovníka |  Dátum |  Podpis | Oboznámenie vykonal (meno, podpis) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

 Príloha č. 3

**DAROVACIA ZMLUVA**

1.

**Darca:**

Sídlo:

Zastúpený:

IČO:

DIČ:

Bankové spojenie

číslo účtu:

(ďalej len „**darca“)**

a

2.

**Obdarovaný:**  Centrum sociálnych služieb Kamence

Sídlo: Štúrova 1210/61, 024 04 Kysucké Nové Mesto

V zastúpení: Mgr. Denisa Smreková, riaditeľka

IČO: 00632511

**Banka:** Štátna pokladnica

**Číslo účtu:** 7000480843/8180 IBAN: SK39 8180 0000 0070 0048 0843

(dalej len „**obdarovaný“**)

**I.**

**Predmet zmluvy**

* 1. Darca daruje obdarovanému peňažný dar vo výške........,-€ (slovom: päťsto eur) na zabezpečenie prevádzky **Centra sociálnych služieb Kamence,** pričom obdarovaný dar prijíma.

**II.**

**Platobné podmienky**

2.1. Darca poukáže obdarovanému peňažný dar na účet obdarovaného.

**III.**

**Záverečné ustanovenia**

3.1. Zmluva nadobúda platnosť a účinnosť dňom jej podpísania zmluvnými stranami.

3.2. Právne vzťahy neupravené touto zmluvou sa riadia ustanoveniami Občianskeho zákonníka.

3.3. Táto zmluva je vyhotovená v dvoch rovnopisoch, z ktorých jeden je určený pre darcu a jeden pre obdarovaného.

3.4. Zmluvné strany vyhlasujú, že zmluvu neuzavreli v tiesni ani za nápadne nevýhodných podmienok, zmluvu si pozorne prečítali a jej obsahu porozumeli a na znak súhlasu ju vlastnoručne podpisujú.

3.5. Darca súhlasí so zverejnením svojich údajov v rozsahu názov, adresa, IČO pre reklamné a informačné účely.

V Kysuckom Novom Meste, dňa V ..........................

................................................ ............................................

 obdarovaný darca

 Príloha č. 4

**Z M E N O V Ý L I S T**

|  |  |
| --- | --- |
| Druh dokumentu | Smernica S 02 |
| Priradenie | Interné smernice |
| Názov |
| **Zásady pre prijímanie darov** |
| Zmena č: 01 |  | Platná od:01.07.2022 |  |

|  |
| --- |
| Dôvod zmeny |
| Aktualizácia smernice |
| Opis zmeny |
| Zmena názvu zamestnávateľa, zmena organizácie z rozpočtovej na príspevkovú organizáciu na základe dodatku k zriaďovacej listine. |

|  |
| --- |
| Rozsah zmeny |
| Revízia 00 bola nahradená revíziou 01 |

|  |  |
| --- | --- |
| Návrh na zmenu podal | Darina Bzdylová  |
| Dňa | 01.06.2022 |
| Za vykonanie zmeny zodpovedá | Darina Bzdylová |
| Kontrolu vykoná | PhDr. Lenka Taranová |

|  |
| --- |
| **Záznam o kontrole vykonania zmeny** |
| Kontrolu vykonal | PhDr. Lenka Taranová | Dňa | 01.07.2022 |
| Zistenia a podpis: |

|  |  |  |  |
| --- | --- | --- | --- |
| **Zmenu schválil** | PhDr. Lenka Taranová | 01.07.2022 |  |
| **Záznam vystavil** | Darina Bzdylová | 01.07.2022 |  |
| **Záznam preveril** | Mgr. Anna Kocifajová | 01.07.2022 |  |

 Príloha č. 5

Evidencia zmenových listov

| **Dátum** | **Ev. číslo** | **Názov** | **Počet strán** | **Poznámka** |
| --- | --- | --- | --- | --- |
| 01.07.2022 | 01 | Zmena názvu organizácie, zmena na org. na príspevkovú | 01 |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |
| --- | --- | --- | --- |
| **Zoznam vystavil** | Mgr. Anna Kocifajová | 01.07.2022 |  |
| **Zoznam uzavrel** |  |  |  |